«Datteren din er død. Nå må du ringe presidenten»
Bevæpnet med pistoler tok flere menn fra terrororganisasjonen Al-Shabaab seg inn på universitetsområdet i Garissa i Kenya torsdag. Skolemassakren som etter hvert utviklet seg til å bli en gisselaksjon holdt på i flere timer. Mens dramaet pågikk skal én av foreldrene har fått en telefon fra en som trolig er en av terroristene: «Datteren din er død. Nå må du ringe Presidenten» Tidlig på morgenen fikk Fred Musinai en telefon han sent vil glemme. Datteren hans fortalte ham at skolen var under angrep. Historien er skrevet av The Star Kenya, som skriver at de har snakket med faren på telefonen. Historien er også gjenfortalt i den britiske avisen The Guardian. – Hun ba meg gi beskjed til moren hennes om at hun måtte be, fordi skolen var under angrep, sier han til avisen. Hans 21 år gamle datter, som studerte for å bli lærer, ringte ham opp igjen noen timer senere, for å fortelle at hun fortsatt var i live.* Væpnet opprørsgruppe i Somalia som kriger mot den midlertidige regjeringen i landet. Regjeringen og styrker fra Den afrikanske union (AU) kjemper om kontroll over hele Somalia. * Shabaab betyr «ungdom» på arabisk. Gruppen kjemper for et islamistisk styre inspirert av saudiarabisk wahhabi-islam. * Var opprinnelig en radikal ungdomsfløy av koalisjonen Den islamske domstol i Somalia, som tok kontroll over en stor del av landet i 2006, men som gikk i oppløsning etter den etiopiske invasjonen samme år. * Erklærte seg i 2012 som al-Qaida-nettverkets somaliske gren. * Har siden 2011 gjennomført sporadiske terrorangrep i nabolandet Kenya, som deltar i krigen mot Shabaab i Somalia. I 2013 drepte al-Shabaab-opprørere minst 68 mennesker i et angrep mot kjøpesenteret Westgate i Nairobi. * Gruppen består anslagsvis av mellom 7.000 og 9.000 personer. Den kontrollerer fortsatt områder sør i Somalia selv om den ble drevet ut av hovedstaden Mogadishu i 2011. * Ledet av Ahmed Abdi Godane, også kjent som Mukhtar Abu Zubair. Han ble drept i et amerikansk droneangrep i Somalia i fjor. * Flere hundre utlendinger, blant dem nordmenn, skal ha sluttet seg til al-Shabaab. (Kilder: NTB, Reuters, BBC) Neste gang datterens telefonnummer kom opp på skjermen hans var det ikke stemmen til datteren han hørte. Les vitneskildring fra student: – Alt jeg hørte var skritt og skudd. Ingen turte å skrike – Hun er allerede borte. Nå kan du gi den informasjonen til din president, skal mannen i telefonen ha svart når faren spurte om å få snakke med datteren sin. Terroristen skal også ha sagt at myndighetene har drept deres barn, kvinner og eldre i Somalia, og at dette angrepet var en hevnaksjon.De maskerte mennene ankom universitetsplassen i morgentimene, lokal tid, i går. To biler stanset foran porten til universitetet, og to vakter ble skutt. Deretter skal de ha skutt vilt rundt seg. Enkelte av studentene lå fortsatt og sov. Ifølge vitner som CNN har snakket med delte de maskerte mennene studentene inn i to grupper. Kristne på den ene siden, og muslimer på den andre. De kristne ble brutalt drept, noen av dem, ifølge vitner, halshugget. 147 unge studenter mistet livet den dagen. – Det var døde kropper overalt. De ble henrettet. Noen hadde fått hodene deres skutt vekk, kulehullene var overalt. Det forteller ambulansearbeideren Reuben Nyaora, som hjalp de sårede.Fredag formiddag er det fortsatt flere foreldrene som ikke aner hvor barna deres er. – Jeg er så redd. Jeg har en sønn som var fanget inne på universitetet, og siden i går har jeg ikke hørt noe, fortalte Habel Mutinda til AFP, mens tårene rant nedover kinnet hans. En av de overlevende, Maureen Manyengo (21) overlevde ved å gjemme seg inne i en garderobe etter å ha sett flere av vennene hennes bli skutt. – Jeg hørte terroristene sa til vennene mine «Vær ikke redd, vi vil drepe deg, men vi kommer også til å dø. Du vil bare være trygg den dagen presidenten din fjerner soldatene fra Somalia»
Mens den brutale skolemassakren pågikk skal én av foreldrene ha fått den grusomme beskjeden om at datteren hans var drept.